text: Eksperter advarer mod forsøg ved Skallingen
  19 september 2011 kl. 08.31
  Et forsøg med drænrør ved Skallingen nær Esbjerg sættes nu igang, trods advarsler fra eksperter. Forsøget går ud at forsøge at stoppe kyst-erosionen.
  Der har været lavet forsøg med drænrør tidligere, men ifølge eksperter og kystdirektoratet har rørene vist sig at være virkningsløse.
  Drænrørene er halvanden meter lange blå plastikrør, der ifølge opfinder Poul Jakobsen fra Skagen Innovation Center reducerer kysterosion, skriver Ingeniøren.
  Rørene er uden aktivt dræn og aldeles passive, men mindsker ifølge opfinderen forhindrer de kyst-erosion (at havet gnaver sig ind langs kysten), når de er gravet ned i sandet.
  Det er ikke første gang, at staten betaler for at dokumentere, om drænrørene virker.
  Men eksperter har konkluderet, at rørene ikke virker, skriver Ingeniøren.
  Derfor vækker det nye forsøg undren hos eksperterne.
  